stanford-oval/wikipedia huggingface dataset:
וורד הורטון
ביוגרפיה

וורד נולד במוריסטאון, ניו ג'רזי, אך עבר לחווה בקרוליינה הצפונית עם משפחתו בגיל צעיר. הוא למד באוניברסיטת ווייק פורסט שם סיים תואר ראשון במנהל עסקים. לאחר כמה שנים בעבודה כבנקאי השקעות בקרוליינה הצפונית, עבר וורד לניו יורק כדי להתמקד בקריירת המשחק.
קריירה

הורטון שיחק בכמה סדרות טלוויזיה בתפקידי אורח ובסרטי קולנוע בתפקידים קטנים. תפקיד הפריצה של הורטון היה בשנת 2014 כששיחק בתפקיד ראשי בסרט האימה "אנאבל", ובשנת 2017 בסרט ההמשך "אנאבל 2".
בשנת 2016 שיחק בתפקיד הראשי לצד דרמוט מלרוני בסדרת הטלוויזיה "Pure Genius" של NBC.
בשנת 2022 שיחק בתפקיד משנה בסדרת הטלווייזה "העידן המוזהב". בפברואר אותה שנה פורסם כי ימשיך לשחק בסדרה בעונה השנייה.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2000 | Clowns | ראסל |  |
| 2003 | The Pink House | סטונר |  |
| 2004 | פתאום 30 |  | ללא קרדיט |
| 2005 | Four Eyed Monsters | אמן סטודיו ורמונט |  |
| 2006 | Dress Rehearsal | קייל זאנר |  |
| 2006 | East Broadway | בנקאי |  |
| 2006 | Nail Polish | ג'וליאן |  |
| 2009 | שונאת את חג האהבה | מארק |  |
| 2009 | ורוניקה מחליטה למות | איש יחסי ציבור |  |
| 2009 | The Mighty Macs | פרנקי שרקי |  |
| 2012 | Letting Go | יונתן |  |
| 2013 | הזאב מוול סטריט | ברוקר בבנק רוטשילד |  |
| 2014 | אנאבל | ג'ון פורם |  |
| 2015 | Alto | סוכן ה-FBI Laughlin |  |
| 2016 | Bakery in Brooklyn | פול |  |
| 2017 | Midnighters | סמית |  |
| 2017 | אנאבל 2 | ג'ון פורם |  |
| 2018 | Marcy | ג'ים |  |
| 2019 | פורד נגד פרארי | נהג מבחן - ברט |  |
| 2021 | Queen of Glory | דן מולר |  |
| 2023 | Atrabilious | מיילס זימרמן |  |
| 2024 | Which Brings Me to You | מארק |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2004 | Guiding Light | אוליבר | פרקים לא ידועים |
| 2004 | חוק וסדר: מדור מיוחד | אלן ריכטר | פרק אחד |
| 2004 | Hope & Faith | בחור חמוד | פרק אחד |
| 2006 | כל ילדיי | מנהל מועדון יאכטות | 2 פרקים |
| 2007 | חוק וסדר | מייק גורמן | פרק אחד |
| 2007 | Day Break | שוער | פרק אחד |
| 2007 | אחת שיודעת | אדוארד אבוט | פרק אחד |
| 2009 | חוק וסדר | ג'וש בארטון | פרק אחד |
| 2009 | פרינג' | איש מוסטנג | פרק אחד |
| 2009 | CSI: מיאמי | טוסטמאסטר | פרק אחד |
| 2010 | Mercy | וויל המילטון | פרק אחד |
| 2011 | בגוף ההוכחה | ג'יימס סאבאג' | פרק אחד |
| 2012 | צווארון לבן | רוברט ווית'רו | פרק אחד |
| 2012 | אלמנטרי | שחקן אופרת סבון | פרק: פיילוט |
| 2013 | רופא להשכיר | ברנדון | פרק אחד |
| 2013 | לחיות את החיים | דין טרייגר | 14 פרקים |
| 2016–2017 | Pure Genius | ד"ר סקוט שטראוס | תפקיד ראשי, 13 פרקים |
| 2019 | הטובות לקרב | גורדון | פרק אחד |
| 2020 | FBI: המבוקשים ביותר | רובי פירס | פרק אחד |
| 2021 | הבן האובד | ד"ר פלינט דונהיו | פרק אחד |
| 2021 | יאנגר | ברט ווטקינס | 2 פרקים |
| 2022 | העידן המוזהב | צ'ארלס פאן | 7 פרקים |
| 2022 | תום סוויפט | ניית'ן אסקול | 6 פרקים |
תיאטרון

| שנה | כותרת | תפקיד | הערות |
| --- | --- | --- | --- |
| 2018 | סיפור אהבה בשלושה פרקים | אד | ברודוויי |
חיים אישיים

וורד נישא לאלכסה משנת 2000.
הערות שוליים

1 2  Laura Weiss, Fairfield man stars in new CBS medical drama, Fairfield Citizen-News, ‏ספטמבר 2016
↑  Several Reasons Why Annabelle Is The Worst Horror Movie In The Conjuring Universe, TVOvermind, ‏באוגוסט 2021
↑  'Annabelle' poorly done – but scary anyway, McClatchy/Tribune - MCT Informat, ‏4 בספטמבר 2014
↑  THE GILDED AGE Gets a Season 2 Renewal at HBO — GeekTyrant, GeekTyrant, ‏3 בינואר 2022
↑  Who is Ward Horton Dating – Ward Horton's Wife & Exes, CelebsInsights, ‏5 במרץ 2021
| --- | --- |
בקרת זהויות :  BNE: XX5593639  GND: 1107568927  ISNI: 0000 0004 4901 5844  LCCN: n2016049276  SUDOC: 196417384  VIAF: 315540540   WorldCat (עם VIAF): 315540540
השריר הכפן העגול

| --- | --- |
       שרירים שטחיים בחלק הקדמי של אמה שמאל 
 שיוך:  superficial muscle of anterior compartment of forearm, pronator muscle 
 אספקה עורקית:  עורק הגומד, עורק החישור 
 עצבוב:  nerve to pronator teres
 פעולת שריר:  כפיפה של מפרק המרפק, pronation of the forearm 
 שריר נגדי:  השריר הגבן 
 תחל שריר:  medial epicondyle of the humerus 
 אחז שריר:  lateral surface of radius 
 תיאור ב:  האנטומיה של גריי (מהדורה 20) (446) 
 מזהים
 לטינית (TA98):  m. pronator teres 
 טרמינולוגיה אנטומיקה:  A04.6.02.025 
 TA2 (2019):  2478 
 FMA:  38450 
 
השריר הַכַּפָּן הֶעָגוֹל (בטרמינולוגיה אנטומיקה: Musculus pronator teres) ממוקם בקדמת האמה. השריר בעל שני הראשים מהווה את הגבול התיכון של גומץ המרפק (השקע בקדמת המרפק). הכפן העגול פועל יחד עם השריר הכפן המרובע לסיבוב כלפי פנים של האמה (לכיוון בו כף היד פונה לכיוון מטה) וכן כמכופף חלש של האמה. השריר הכפן העגול מעוצבב על ידי שורשי העצב הצוואריים השישי והשביעי (C6, C7) דרך עצב התווך.
תיאור

לשריר הכפן העגול שני ראשים המחוברים האחד לעילית העלי התיכונה של עצם הזרוע (הראש הזרועי, Caput humerale musclus pronatoris teretis) והשני לזיז הַוָּוִי של הגומד (הראש הגומדי, Caput ulnare musclus pronatoris teretis). עצב התווך עובר בין שני ראשי השריר הכפן העגול במעברו מהזרוע אל תוך האמה.
חלקו המרוחק של השריר נאחז במרכז הפן הקדמי של עצם החישור רדיוס Radius.
שריר הַכַּפָּן (פרונאטור) העגול מושך את עצם הרדיוס מעל עצם האולנה ומבצע פרונציה.
עצבוב

השריר הכפן העגול מעוצבב על ידי שורשי העצב הצוואריים השישי והשביעי (C6, C7) דרך עצב התווך Nervus medianus. העורק המזין את האזור הוא עורק התווך.
בעיות רפואיות נפוצות > תסמונת פרונטור (Pronator)

היא מצב בו העצב המדיאני Median נצבט Impinged בנקודה שבו הוא עובר בין שני הראשים של שריר הכפן. שני הראשים של השריר מחוברים על ידי פס פיברוטי, שמהווה את הקשת הגידית של שריר השריר כופף האצבעות השטחי. פס פיברוטי לא תקין עלול להתפרש מהראש האולנראי של הכפן ולהתחבר לקשת, ובכך להוות נקודת לחץ על העצב המדיאני. העצב המדיאני גם עלול להידחס בתוך שריר ה-הכפן עקב התעבות שלו, או מתחת לשריר הזרוע הדו ראשי, שחוצה את העצב המדיאני בקדמת המרפק.
בעיות רפואיות נפוצות > תסמונת פרונטור (Pronator) > סימנים ותסמינים

הפגיעה בעצב התווך עלולה לגרום בין היתר כאבים חריפים ולתסמינים נוירולוגיים. אלה יופיעו בקדמת האמה ובצד הרדיאלי של כף היד ובכלל זה באגודל ובשתיים וחצי האצבעות הסמוכות לו. התסמינים עלולים להיות חריפים, במיוחד בלילה במהלך השינה. סימנים והתסמינים שעלולים להופיע בעקבות תסמונת פרונטור נמנה: כאבים מקומיים במרפק, כאבים ונימול בחלק הפנימי של אמת היד ושל האגודל ושל שתיים וחצי אצבעות הסמוכות לו, הכאבים בקדמת המרפק יכולים להקרין מטה לכוון האמה, שורש כף היד וכף היד ומעלה לכוון הזרוע, עקצוצים, הירדמות, תחושת שריפה, חולשה עד כדי קושי תפקודי של האגודל להשתתף בפעולת אחיזה או של האמה לבצע סיבוב פנימה. מיבחן טינל חיובי הכולל הקשה באצבעות על אזור העצב, במקרה של היצרות או דלקת בשורש כף היד, המטופל ירגיש מעין "זרם" שחולף משורש כף היד ועד לאצבעות.
בעיות רפואיות נפוצות > תסמונת פרונטור (Pronator) > גורמים

הגורם העיקרי להתפתחות תסמונת פרונטור הוא עומס היתר שנוצר על האמה. עומס מסוג זה נגרם עקב תנועות סיבוביות של האמה וכף היד או בגלל מאמצים חוזרים רבים. דוגמאות של פעילות גופנית ומקצועות הגורמים לעומסים מסוג זה כוללים: גולף, הרמת משקולות, טניס, סקווש, עבודות הרכבה והברגה, עבודה עם פטיש, הקלדה, עבודה עם עכבר ועוד.
כמובן שגם נזקי חבלה לאזור המרפק על רקע נפילה, פציעת ספורט או תאונה עלולה להוביל לשינויים מבניים ותפקודיים ולגרום להתפתחות תסמונת כפן. מחלות שונות ובכלל זה דלקת פרקים ניוונית עלולה להוביל להתפתחות שינויים מבניים ותפקודיים ולגרום להתפתחות תסמונת כפן.
בעיות רפואיות נפוצות > תסמונת פרונטור (Pronator) > גורמי סיכון

גיל - תסמונת פרונטור אינה מתרחשת בקרב ילדים. כמו בהרבה תסמונות כאב אחרות גם במקרה הזה ישנו מרכיב של שינויים ניווניים המגיעים עם הגיל.
מגדר - נשים נמצאות בקבוצת סיכון להתפתחות תסמונת פרונטור. על נתונים המתפרסמים נמצא שבהשוואה לגברים סיכוייהן של נשים לסבול מהתופעה גבוהים פי 5. רוב המקרים הללו בקרב נשים מתרחשים בעשור החמישי לחייהן.
מקצוע או עיסוק ספורטיבי המחייב שימוש חוזרני בידיים עלול להוביל להתפתחות עומסי יתר על המרפק והאמה. עומסים אלו עלולים לגרום היפרטרופיה של שריר הכפן העגול ובכך להוביל להתפתחות הלכידה. דוגמאות לסוג זה של עומסים כוללים גולף או טניס, אימוני משקולות, סקווש, הברגה ממושכת, עבודה עם פטיש, הקלדה ועוד.
שינויים מבניים או ביומכניים מולדים או נרכשים - שינויים מבניים מולדים או נרכשים של מפרק המרפק עלולים לגרום לשינוים באופן עבודת המרפק ובכך לעלות את הסיכון להתפתחות תסמונת הכפן.
אי הקפדה על כללי אימון גופני - אימון יתר ואי הקפדה על כללי בטיחות לאימונים גופניים אחרים כגון חימום לפני תחילת אימון, הדרגתיות בסרגל המאמצים ועוד יובילו בין היתר לפציעות שרירי האמה וחוסר איזון שרירי באמה.
מחלות מערכתיות - מחלות מערכתיות כגון סוכרת ותת פעילות של בלוטת התריס מעלות את הסבירות להתפתחות התסמונת.
סיכון גבוה לנפילות - אנשים שגילם או עיסוקם מעלה את הסבירות לנפילה נמצאים בסיכון גבוה יותר לנזקי חבלה במרפק כגון שבר. נזקי חבלה עלולים להוביל להתפתחות שינויים מבניים ולהתפתחות לחץ מקומי על העצב במרפק.
הערות שוליים

↑  תסמונת פרונטור - Pronator teres syndrome, באתר ויקירפואה
↑  Pronator teres syndrome, Radiopaedia
| --- | --- |
בקרת זהויות :  TA98: A04.6.02.025
הפרדוקס של בנך-טרסקי

פרדוקס בנך-טרסקי קובע שניתן לפרק כדור ולהרכיב ממנו שני כדורים באותן מידות
הפרדוקס של בנך-טרסקי (באנגלית: Banach-Tarski Paradox) הוא משפט מתמטי, הקובע שאפשר לחלק כדור למספר סופי של חלקים לא חופפים באופן כזה שאחרי הזזה וסיבוב של החלקים, ניתן יהיה להרכיב מהם שני כדורים מלאים, זהים במידותיהם לכדור המקורי. המשפט מסתמך במידה רבה על עבודה קודמת של האוסדורף, ויש המכנים אותו "פרדוקס בנך-האוסדורף-טרסקי" בשל כך.
התוצאה נקראת "פרדוקס" משום שהיא סותרת את האינטואציה ואת הגישה הגאומטרית והפיזיקלית השכיחה. עם זאת, אין במשפט שום בעיה לוגית. הוכחת המשפט דורשת שימוש באקסיומת הבחירה.
הסבר פורמלי לתוכן המשפט

נגדיר יחס שקילות בין תת-קבוצות של מרחב אוקלידי (n-ממדי) כך:  A ו- B תקראנה חופפות-בחלקים אם ניתן להציג את  A ו- B כאיחוד זר של קבוצות:  A=\uplus _{i=1}^{n}A_{i}, B=\uplus _{i=1}^{n}B_{i} כך שלכל  1\leq i\leq n מתקיים ש- A_{i} ו- \ B_{i}חופפות, כלומר קיימת איזומטריה  \phi _{i} עבורה  B_{i}=\phi _{i}(A_{i}).
דומה, שאם שתי צורות הן חופפות-בחלקים, נכון לומר שיש להן אותו "שטח" או "נפח". ואומנם כבר אוקלידס השתמש ברעיון זה בספרו "יסודות" כדי להגדיר מתי לשתי צורות במישור הדו-ממדי יש אותו שטח; ניתן להראות שהגדרה זו מתיישבת עם ההגדרה המודרנית של שטח.
אולם כאשר מנסים להחיל הגדרה זו על קבוצות מממדים גבוהים יותר, מתברר שעבור  n\geq 3 כל שתי קבוצות חסומות בעלות פנים לא ריק הן חופפות בחלקים. זהו תוכנו של המשפט שהוכח על ידי סטפן בנך ואלפרד טרסקי ב-1924. חשוב להעיר שחלק הארי של ההוכחה פורסם כבר בשנת 1914 על ידי פליקס האוסדורף, שבנה "פרדוקס" דומה עבור מעטפת כדורית דו-ממדית.
המשמעות המיוחסת לפרדוקס

כבר עמדנו על כך, שכל פונקציית שטח "סבירה" צריכה לכבד חפיפה-בחלקים, כלומר - שלקבוצות חופפות-בחלקים יהיה אותו שטח. באמצעות פרדוקס דומה, האוסדורף ביקש להראות שלא ניתן להגדיר פונקציית שטח "סבירה" שכזו על כל תת-הקבוצות של הספֵירה הדו-ממדית (אף על פי שעל הקבוצות הדו-ממדיות במישור כן ניתן לעשות זאת). ב-1914 מצא האוסדורף בחבורת המטריצות האורתוגונליות  \operatorname {SO} _{3}(\mathbb {R} ) תת-חבורה שהיא מכפלה חופשית  \mathbb {Z} _{2}*\mathbb {Z} _{3} ולכן פועלת פעולה פרדוקסלית על הספירה (לאחר סילוק קבוצה בת מנייה).
את פרדוקס בנך-טרסקי ניתן לפרש ברוח זו כהעשרה משמעותית של אותה טענה: עבור  n\geq 3, אם מנסים להגדיר שוויון נפח בין תת-קבוצות של המרחב האוקלידי ה- n-ממדי, חייבים לקבל אחת מבין שלוש המגבלות הבאות:
היחס לא יהיה מוגדר על כל תת-הקבוצות של המרחב, אלא רק על קומץ מבין מגוון הקבוצות;
היחס לא יכבד חפיפה-בחלקים - כלומר, צורות חופפות-בחלקים יוגדרו לעיתים כבעלות נפח שונה;
היחס יהיה מנוון - כל שתי קבוצות (חסומות ובעלות פנים לא ריק) תוגדרנה כשוות נפח.
טרסקי ובנך הדגישו את העובדה, שהבניה של הפרדוקס מסתמכת על אקסיומת הבחירה (ולמעשה ניתן להראות, שבלעדיה בניית הפירוק איננה אפשרית). נראה שמטרתם הייתה להשתמש בפרדוקס כעדות לכך שיש לזנוח את אקסיומת הבחירה. עם זאת, על אף שהוא מכונה "פרדוקס", אין במשפט זה הוכחה של סתירה לוגית, שהייתה מחייבת שינוי באקסיומות. מרבית המתמטיקאים ממשיכים להשתמש באקסיומת הבחירה, ורואים במשפט "מוזרות" המצביעה על אחד הפערים בין האינטואיציה האנושית לאמת המתמטית. החלקים עצמם מהם מרכיבים את הכדורים בפרדוקס הם קבוצות בלתי מדידות לפי מידת לבג, כלומר אי אפשר להגדיר להן נפח באופן טבעי. עובדה זו תורמת ל"קבלת" הפרדוקס בקרב מתמטיקאים.
סקיצה של הוכחה

באופן דומה להוכחה של משפט קנטור-שרדר-ברנשטיין ניתן להראות שהיחס " A חופף-בחלקים לתת-קבוצה של  B" הוא יחס סדר חלקי. לכן אם נצליח להראות שכדור חופף-בחלקים ל-2 כדורים מאותו גודל (ומכאן שהוא חופף-בחלקים לכל מספר סופי של כדורים מאותו גודל), נוכל להראות שכל שתי קבוצות חסומות עם פנים לא ריק (כלומר, המכילות כדור וניתנות לכיסוי על ידי מספר סופי של כדורים מכל גודל נתון) הן חופפות-בחלקים זו לזו.
עושים זאת כך:
מראים שבחבורת הסיבובים של ספירת היחידה,  \mathrm {SO} _{n}(\mathbb {R} ), ניתן למצוא תת-חבורה חופשית,  F, בשני יוצרים,  a ו- b.
ניתן למצוא "פירוק פרדוקסלי" ל-  F, כלומר להציג אותה כאיחוד זר של חמש קבוצות:
F=aF\uplus a^{-1}F\uplus bF\uplus b^{-1}F\uplus \{1_{F}\}
כך שניתן להרכיב שני עותקים של  F מהקבוצות הללו על ידי הכפלת הקבוצות באיברים מ- F:
F=aF\cup a(a^{-1}F)
וכן 
 F=bF\cup b(b^{-1}F).
אם מסירים מספירת היחידה את הקבוצה (בת המנייה) של נקודות השבת של  F מתקבלת תת-קבוצה,  T, ש- F פועלת עליה באופן חופשי - כלומר, שאף איבר מ- F, למעט איבר היחידה, אינו משאיר אף איבר מ- T במקומו.
על ידי בחירת קבוצת נציגים מכל אחד מהמסלולים שבהן  F פועלת על  T, והפעלת הקבוצות מהפירוק הפרדוקסלי של  F על קבוצת נציגים זו, מתקבל "פירוק פרדוקסלי" של  T - כלומר הצגה של  T כאיחוד זר של חמש קבוצות, כך שמשני זוגות של קבוצות ניתן להרכיב עותק של  T על ידי הפעלת איזשהו סיבוב על הקבוצות.
נותר רק להראות ש- T חופפת-בחלקים לכל הספירה (כלומר, שניתן להחזיר מספר בן מנייה של נקודות על ידי פירוק והרכבה מחדש של  T). כך מתקבל פירוק פרדוקסלי של הספירה. כעת, קל לחלק את הכדור כולו על ידי מתיחת קו ישר מכל נקודה בספירה למרכזה. כך מתקבל פירוק פרדוקסלי של הכדור כולו, למעט המרכז. על ידי חפיפה-בחלקים אחרונה מוסיפים את הנקודה הזו, כך שמתקבל פירוק פרדוקסלי של הכדור לשני כדורים זהים, כנדרש.
ראו גם

בעיית תרבוע העיגול של טרסקי
מספר טרסקי
הפרדוקס של שרפינסקי-מזורקביץ'
לקריאה נוספת

איאן סטיוארט, תיבת האוצרות המתמטיים של פרופסור סטיוארט, כנרת זמורה-ביתן דביר, 2012, הפרק "חיתוך ממש תמוה", עמ' 190–194.
הפירוק הפרדוקסלי של  F מודגם על גרף קיילי שלה
וייטסטיל שארפ

| --- | --- |

 לידה:  1 במאי 1902 בוסטון, ארצות הברית 
 פטירה:  25 בפברואר 1983 (בגיל 80) גרינפילד, ארצות הברית 
 מדינה:  ארצות הברית 
 מקצוע:  כומר, משפטן, כומר 
 בן או בת זוג:  מרתה שארפ (1927–1954) 
 צאצאים:  מרתה שארפ ג'וקובסקי 
 מידע חסיד אומות העולם
 פרסים והוקרה:  חסיד אומות העולם (26 בספטמבר 2005) 
 קישורים חיצוניים
 יד ושם:  וייטסטיל שארפ
 
וייטסטיל הייסטינגס שארפ (באנגלית: Waitstill Hastings Sharp; 1 במאי 1902 –  25 בפברואר 1983) היה חסיד אומות העולם, אזרח ארצות הברית.
בתקופת מלחמת העולם השנייה

בשנת 1939, ערב פלישת גרמניה הנאצית לצ'כוסלובקיה, הגיע שארפ לצ'כוסלובקיה עם אשתו, מרתה, ועד אוגוסט 1939 סייע עמה למספר יהודים לצאת מצ'כוסלובקיה. ב-1940 הגיע וייטסטיל עם אשתו לאזור וישי בצרפת, והשניים סייעו ליהודים רבים, בהם אינטלקטואלים, סופרים ואנשי רוח, לברוח לספרד. בין היהודים שהצילו היו הסופר ליון פויכטוונגר שהוברח למרסיי ומשם, בזהות בדויה, לספרד. בני הזוג שארפ הצליחו להעביר את פויכטוונגר אל מעבר לגבול על ידי שיחוד שומרי הגבול הספרדים בסיגריות. מספרד הגיע פויכטוונגר לארצות הברית באוניה.
לאחר הצלתו של פויכטוונגר שב וייטסטיל שארפ לצרפת וסייע עם אשתו לתשעה ילדים יהודים מווישי – ביניהן אמלי, אוולין ומריאן דיאמנט וכן אווה-אסתר פייגל – לקבל ויזות לארצות הברית.
ב-2005 החליט יד ושם להעניק את אות חסידי אומות העולם לבני הזוג שארפ המנוחים.
וייטנאם הוט 100

לוגו מגזין הבילבורד
וייטנאם הוט 100 או בילבורד וייטנאם הוט 100 (באנגלית: Billboard Vietnam Hot 100) הוא מצעד מוזיקה בווייטנאם, שנערך על ידי בילבורד וייטנאם מאז 14 בינואר 2022. מצעד המוזיקה, המתבסס על נתוני הורדות מוזיקה מקמעונאי מוזיקה דיגיטלית בשירות מלא (לא כולל מכירות מאתרים של אמנים בודדים) והזרמת מוזיקה שנאספים על ידי MRC Data, מתעדכן מדי יום חמישי.
השיר הראשון שהופיע במקום הראשון במצעד היה "Mang tiền về cho mẹ" של דן (וי') ונגוין תאו (וי').‏
לבילבורד וייטנאם יש מצעד מוזיקה נוסף בשם השירים הווייטנאמיים המובילים. מצעד המוזיקה משתמשש באותה טכניקה כמו וייטנאם הוט 100, אך השירים במצעד כוללים אך ורק שירים בוייטנאמית.
הערות שוליים

↑  Thảo. "Điều cần biết về BXH của BBVN: Cách tính điểm, nguồn số liệu, nghệ sĩ Việt "hạ cánh" đẹp mắt trên Billboard Mỹ". Billboard Việt Nam (בוייטנאמית). Purpose Media Group. ארכיון מ-2022-01-18. נבדק ב-16 בינואר 2022. {{cite web}}:  (עזרה)
↑  "Billboard Vietnam Hot 100". Billboard. ארכיון מ-2022-01-14. נבדק ב-16 בינואר 2022. {{cite web}}:  (עזרה)
↑  Yang. "BXH Billboard Vietnam Hot 100: Số lượng ca khúc nhạc Việt "on top" gấp đôi nghệ sĩ quốc tế". Billboard Việt Nam (בוייטנאמית). Purpose Media Group. ארכיון מ-2022-01-14. נבדק ב-16 בינואר 2022. {{cite web}}:  (עזרה)
↑  "Đen Vâu chiếm 4 vị trí trong Top 10 bài hát Việt được yêu thích nhất khi BXH Billboard Việt Nam ra mắt". Báo Sài Gòn Giải Phóng. 2022-01-14. ארכיון מ-2022-11-01. נבדק ב-2022-01-16.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
הראלד פון בוסה

| --- | --- |

 לידה:  29 בספטמבר 1812 ריגה, האימפריה הרוסית 
 פטירה:  10 במרץ 1894 (בגיל 81) דרזדן, הקיסרות הגרמנית 
 מקום קבורה:  Trinitatis Cemetery 
 יצירות ידועות:  Russian Orthodox Church, Helsinki German Church, House of the Department of Estates 
 פרסים והוקרה:  אות מסדר אנה הקדושה 
 
הראלד פון בוסה (באנגלית: Harald von Bosse;‏ 28 בספטמבר 1812 – 10 במרץ 1894) היה אדריכל וצייר בן המאה ה-19. הוא היה צאצא למשפחת אצילים גרמנו-בלטית והיה נתין של האימפריה הרוסית.
ביוגרפיה

הוא נולד בליבבורג הסמוכה לסנט פטרסבורג. הוא למד בדרמשטדט ועבר לסנט פטרסבורג בשנת 1831. הוא עבד בסטודיו של אלכסנדר ברלוב והתמנה לצייר חופשי באקדמיה הקיסרית לאמנויות ב-1832, ולאקדמאי שם ב-1839 ופרופסור ב-1854. הוא תכנן מבני ציבור והפך לאדריכל החצר ב-1858.
הוא פרש ב-1863 ועבר לדרזדן מסיבות בריאותיות, בילה שם את שנותיו האחרונות ובשנת 1872 תכנן את הכנסייה הרפורמית והכנסייה הרוסית האורתודוקסית של העיר. בין יצירותיו הידועות האחרות היא הכנסייה הגרמנית בהלסינקי, פינלנד, עבודה המיוחסת במשותף לפון בוסה ולאדריכל יליד שוודיה קרל יוהאן פון היידקן, העבודה הושלמה בשנת 1864. הוא מת בדרזדן.
הגישה האמנותית

על פי האסתטיקה של תקופת ההיסטוריזם, האדריכל פון בוסה ניסה את כוחו ב"סגנונות היסטוריים" שונים. בעיצוביו לבתים כפריים של סוף שנות ה-30 עד אמצע שנות ה-40 הוא עבד בעיקר "בסגנון הקוטג' האנגלי, תוך שימוש באלמנטים של עיטור גותי".
סגנונו של האדריכל התפתח מקלאסיציזם קפדני לסגנון הנאו-רנסאנס. סגנון הנאו-רנסאנס אומץ על ידי איוואן פשקוב בשדרת Liteyny בסנט פטרסבורג (1841–1844). באופן דומה מעוטרים גם חזיתות בנייני המגורים והאחוזות של מ.ב. קוצ'ובי וא.א. פולובצוב. עם זאת, חללי הפנים של בתי המגורים מעוצבים בסגנונות שונים: נאו-בארוק, נאו-רוקוקו, ביזנטי, מורי וגותי.
בעת בנייה מחדש של האגף של הקיסרית מריה אלכסנדרובנה בארמון החורף בחר פון בוסה בסגנון הרוקוקו; הוא החליף את הצבע הכחול המקורי במשי ארגמן בוהק ופרטים מוזהבים.
גלריה

הכנסייה הרפורמית בדרזדן
בניין הבורסה בריגה
כנסייה גרמנית בהלסינקי
הערות שוליים

↑  Andreeva, V. I.; Андреева, В. И. (2009). Garalʹd Bosse. Sankt-Peterburg: Kolo
| --- | --- |
בקרת זהויות :  GND: 143260170  ISNI: 0000 0001 2101 7256  LCCN: n2001007860  SUDOC: 149640676  ULAN: 500314743  VIAF: 60883988   WorldCat (עם VIAF): 60883988 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הראלד פון בוסה".
עיצוב אגף הקיסרית מריה אלכסנדרובנה, 1853
הפרדוקס של גיל היקום

גלקסיה ספירלית NGC-1300
הפרדוקס של גיל היקום הוא סתירה שהייתה קיימת במשך זמן מסוים בשנות ה-90 של המאה ה-20 בין שתיים מהתאוריות המקובלות ביותר בקוסמולוגיה המודרנית: המפץ הגדול המסביר את התפשטות היקום מחד, והתאוריות בדבר מנגנוני הפעולה של כוכבים מאידך.
לפי נתונים שנאספו בראשית שנות ה-90 של המאה ה-20 נראה היה שישנם ביקום כוכבים שגילם עולה על גילו של היקום עצמו - דבר בלתי אפשרי. עד סוף אותו עשור נערכו מדידות נוספות, שמהן עלה כי היקום זקן משחשבו, ואילו הכוכבים צעירים משחשבו. מדידות אלה מיישבות את הפרדוקס.
מרחקים ביקום

מדידת מרחקים על-פני כדור הארץ, נעשית בעזרת מדידה פיזית, תוך השוואה למכשירי מדידה שאורכם ידוע, ובסופו של דבר למטר. בחלל אפשרות זו אינה קיימת: אין דרך ישירה למדידת מרחק לגלקסיה אחרת. לכן, יש צורך בסולמות מדידה שונים. לצורך הערכת מרחקים בחלל, אסטרונומים נעזרים בכמה סולמות מדידה, המכוילים זה ביחס לזה.
הסולם הראשון מבוסס על היסט (פרלקסה): השוואת מקומו של כוכב על רקע גלקסיות מרוחקות, בשתי מדידות הנערכות בהפרש של שישה חודשים. בתקופה זו נושא כדור הארץ עמו את מצפה הכוכבים מהלך 300 מיליון קילומטר (קוטר המסלול סביב השמש). חישוב טריגונומטרי מספק, בדיוק רב למדי, את מרחקו של הכוכב הנצפה מאיתנו. (חישוב זה תלוי בידיעת המרחק מכדור הארץ לשמש, שאותו אפשר לראות כ"סולם האפס" בסדרת הסולמות). חסרונה של שיטת הפרלקסה הוא שהיא מוגבלת לכוכבים קרובים יחסית (עד כ-250 פארסק, כ-750 שנות אור).
בהמשך הסדרה מופיע הסולם של המשתנים הקפאידיים. אלו הם כוכבים משתנים, שמנגנון הפעולה שלהם מובן היטב, עד שהם מכונים "נרות סטנדרטיים". ידוע לנו, למשל, הקשר בין הבהירות האמיתית של כוכב כזה (עוצמת התאורה שלו) לבין קצב השינוי בעוצמת ההארה. את קצב השינוי אפשר למדוד בדייקנות רבה, והבהירות האמיתית קושרת כמובן את הבהירות הנראית מכדור הארץ, למרחקו של הכוכב מאיתנו. ישנם משתנים קפאידיים קרובים מספיק, שאת המרחק שלהם אפשר לחשב בשיטת ההיסט, וכך יכולים האסטרונומים לקשור את שני סולמות המדידה, ולקבל הערכה סבירה למרחקו של כוכב משתנה כזה.
גיל היקום

כדי לחשב את גיל היקום, משווים אסטרונומים מדידות משני סוגים: מהירות ההתרחקות של הגלקסיות משביל החלב, נתון שאותו אפשר למדוד בדיוק רב באמצעות אפקט דופלר, והמרחק מאותן גלקסיות, שאותו קשה יותר להעריך. היחס הממוצע בין שני הנתונים הוא קבוע האבל. כאשר מציבים את הקבוע הזה במשוואות היסודיות של תאוריית המפץ הגדול (כגון משוואות פרידמן), מתקבלת הערכה לגיל היקום.
ההערכה שלנו לגיל היקום תלויה, אם כן, בהערכת המרחק מגלקסיות מרוחקות - ועם זאת, גם מידות הדיוק שבשתי ההערכות תלויות זו בזו.
עד תחילת שנות התשעים היה קבוע האבל מוערך ב-50-100 קילומטרים לשנייה למיליון פארסק; ערכים אלה מתאימים ליקום שגילו בין 10 ל-20 מיליארד שנה.
יקום צעיר, כוכבים זקנים

במהלך שנת 1994 התגלו, בסיועו של טלסקופ החלל האבל, משתנים קפאידיים בגלקסיה הספירלית M100. גלקסיה זו, שהתגלתה בשנת 1781, מצויה בצביר  הבתולה, בצפון הגלקטי של צביר-על הבתולה. בעבר העריכו שמרחקה מאיתנו מעל 60 מיליון שנות אור, אך בעקבות מדידות חדשות שונתה ההערכה ל-55.6 מיליון שנות אור בלבד. שינוי זה בקנה המידה הגלקטי גרם להתכווצות של היקום, ואיתה להורדת גילו עד ל-8 מיליארד שנים.
מן העבר השני ניצבות התאוריות המקובלות על אבולוציה של כוכבים: מנגנוני הפעולה התרמו-גרעיניים שלהם, והזמן העובר עד שהם שורפים את הדלק הגרעיני ועוברים משלב לשלב. לפי תאוריות אלה, ישנם ביקום כוכבים שגילם מוערך ב-15-12 מיליארד שנה, בסתירה לאפשרות שהיקום עדיין לא הגיע לגיל מופלג זה.
כותרת בעמוד השער של ה"טיים", ב-6 במרץ 1995, בישרה ש"הקוסמולוגיה בתוהו ובוהו". הממצאים הביאו אסטרונומים ופיזיקאים לבחון את התאוריות השונות המעורבות בסתירה: המפץ הגדול, מנגנוני הבעירה של הכוכבים, ואפילו המודל הסטנדרטי העומד ביסוד התאוריה האחרונה. ברקע עמדה כל העת האפשרות שהמדידות אינן מדויקות דיין, והמדענים קיוו שמדידות מדויקות יותר ישפכו אור על התעלומה. אכן, מנתוני האבל לא ניתן היה לחשב את גיל היקום בדיוק העולה על 10-20 אחוזים.
פתרון הפרדוקס

בשנת 1997 אסף לוויין המחקר היפארכוס (Hipparcos) נתונים חדשים, שהביאו להגדלת המרחק המוערך של צבירים כדוריים ב-5 עד 10 אחוז, וכפועל יוצא מכך ירדה הערכת הגיל שלהם לטווח של 12–13 מיליארד שנים.
במקביל, אסף היפרכוס נתונים גם על כוכבים בעננות הכדוריות הסמוכות לשביל החלב. עכשיו מוערך גילם של כוכבים אלה, שהם מהעתיקים הידועים לנו, ב-12-9 מיליארד שנים - פחות מגילו המעודכן של היקום.
מאוחר יותר, ב-2004, נבנתה מפה מפורטת של קרינת הרקע של המפץ הגדול, והיום מוערך גיל היקום ב-13.819 מיליארד שנה. הכוכבים הראשונים נולדו כשהיקום היה בן 200 מיליון שנה, והם צעירים ממנו. כך נפתר הפרדוקס.
הערות שוליים

↑  ד"ר מאיר מידב, ד"ר נח ברוש, פרופ' חגי נצר - היקום, יסודות האסטרופיזיקה. הוצאת האוניברסיטה הפתוחה (2000)
↑  Gregory Bothun: Hubble Space Telescope Distance Estimates to Virgo, University of OregonDepartment of Physics, Modern Cosmological Observations And Problems